**Ministru kabineta rīkojuma projekta „** **Par valsts sabiedrības ar ierobežoto atbildību “Latvijas Nacionālais akreditācijas birojs” pārveides par valsts aģentūru “Latvijas Nacionālais akreditācijas birojs” uzsākšanu” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Publiskas personas kapitāla daļu un kapitālsabiedrību pārvaldības likuma 162.panta trešā daļa;Ministru kabineta 2017.gada 4.aprīļa sēdes protokollēmuma Nr.18 42.§ 6.punkts. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2010.gada 18.maija noteikumu Nr.445 “Noteikumi par nacionālo akreditācijas institūciju” 2. punktu nacionālās akreditācijas institūcijas funkcijas un uzdevumus veic valsts sabiedrība ar ierobežotu atbildību “Latvijas Nacionālais akreditācijas birojs”. Valsts sabiedrība ar ierobežotu atbildību “Latvijas Nacionālais akreditācijas birojs” tika izveidota reorganizācijas ceļā, saskaņā ar Ekonomikas ministrijas informatīvajā ziņojumā “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu” piedāvāto risinājumu, kas tika atbalstīts Ministru kabineta 2017.gada 4.aprīļa sēdē (prot.Nr.18 42.§).Saskaņā ar Ministru kabineta 2014.gada 4.aprīļa protokollēmuma Nr.18 42.§ 3. un 5.punktu Ministru kabinets atbalstīja:1. valsts sabiedrības ar ierobežoto atbildību “Standartizācijas, akreditācijas un metroloģijas centrs”, reģ.Nr. 40003427231, juridiskā adrese – Krišjāņa Valdemāra iela 157, Rīga, LV-1013 (turpmāk – SAMC), reorganizācijas uzsākšanu sadalīšanas ceļā, nosakot, ka iegūstošās sabiedrības ir šādas jaundibināmas sabiedrības: valsts sabiedrība ar ierobežotu atbildību “Latvijas nacionālais akreditācijas birojs”, kas ir nacionālās akreditācijas institūcijas funkciju, tiesību, saistību, mantas, finanšu līdzekļu (tai skaitā pašu ieņēmumu), lietvedības un arhīva pārņēmēja un valsts sabiedrība ar ierobežotu atbildību “Latvijas standarts”, kas ir nacionālās standartizācijas institūcijas funkciju, tiesību, saistību, mantas, finanšu līdzekļu (tai skaitā pašu ieņēmumu), lietvedības un arhīva pārņēmēja;
2. jaundibināmās valsts sabiedrības ar ierobežotu atbildību “Latvijas nacionālais akreditācijas birojs” pārveidi par valsts aģentūru.

Ņemot vērā minēto, 2017.gada augustā tiks dibināta valsts sabiedrība ar ierobežotu atbildību “Latvijas Nacionālais akreditācijas birojs”, kura 2017.gada augustā tiks reģistrēta Komercreģistrā ar reģistrācijas numuru[[1]](#footnote-1). Tālāk, izpildot Ministru kabineta 2017.gada 4.aprīļa sēdes protokollēmuma Nr.18 42.§ 6.punktā doto uzdevumu Ekonomikas ministrija ir sagatavojusi Ministru kabineta rīkojuma projektu par jaundibināmās valsts sabiedrības ar ierobežotu atbildību “Latvijas nacionālais akreditācijas birojs” pārveides par valsts aģentūru uzsākšanu. Nepieciešamība nacionālo akreditācijas institūciju veidot kā valsts aģentūru izriet no nacionālās akreditācijas institūcijas veicamo uzdevumu funkciju kopuma, kā arī akreditācijas būtības. Nacionālās akreditācijas institūcijas funkcijas ir noteiktas likuma “Par atbilstības novērtēšanu” 14.panta pirmajā daļā. Galvenā no nacionālās akreditācijas institūcijas funkcijām ir novērtēt un akreditēt atbilstības novērtēšanas institūcijas, kā arī uzraudzīt šo institūciju darbību, ievērojot Latvijas nacionālos standartus, normatīvos aktus, Eiropas vai starptautiskos standartus, kā arī savstarpējos atzīšanas līgumos ar starptautiskajām akreditācijas organizācijām noteiktās prasības. Akreditācijas sistēma tiek regulēta Eiropas Savienības līmenī un pamat reglamentējošais normatīvais akts ir Eiropas Parlamenta un Padomes 2008.gada 9.jūlija Regula Nr.765/2008 ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93. Minētā regula nosaka akreditācijas būtību, proti, akreditācija akreditācijas mērķis ir dot autoritatīvu apliecinājumu par atbilstības novērtēšanas struktūras kompetenci veikt atbilstības novērtēšanas darbības. Tāpēc katrā Eiropas Savienības dalībvalstī var būt tikai viena nacionālā akreditācijas institūcija un dalībvalstīm ir jānodrošina, ka nacionālā akreditācijas institūcija darbojās kā valsts iestāde. Neskatoties uz to, ka dalībvalstis ir tiesīgas noteikt, ka akreditācija ir publisks maksas pakalpojums vienlaikus nosakot šī pakalpojuma cenu, regula īpaši nosaka, ka nacionālajai akreditācijas institūcijai savā darbībā ir jānodrošina bez peļņas. Nacionālās akreditācijas institūcijas bezpeļņas darbības būtu jāsaprot kā darbība, kuras mērķis nav saņemt jebkādus ieguvumus, lai palielinātu organizācijas īpašnieku vai biedru līdzekļus, tajā skaitā nav pieļaujams, ka akreditācijas pakalpojuma rezultātā gūtie ienākumi tiek ieskaitīti valsts budžetā. Tādējādi visi nacionālās akreditācijas institūcijas ienākumi no akreditācijas pakalpojuma sniegšanas ir izmantojami akreditācijas sistēmas turpmākajai attīstībai. Bez tam svarīgi ir norādīt, ka nacionālajai akreditācijas institūcijai ir jābūt neatkarīgai, turklāt tās funkcijām ir jābūt skaidri un nepārprotami nodalītām no citu valsts iestāžu pienākumiem un uzdevumiem.Tāpēc, apkopojot iepriekš minēto, secināms, ka nacionālās akreditācijas institūcijas funkcionēšana kapitālsabiedrības tiesiskajā statusā pēc būtības nav atbilstoša, jo nacionālā akreditācijas institūcija neveic komercdarbību, bet gan nodrošina publiska pakalpojuma – akreditācijas, sniegšanu, kas nav pilnībā savienojama ar komercdarbības pamatmērķi – peļņas gūšanu.Nacionālās akreditācijas finansēšanas kārtība ir noteikta likuma “Par atbilstības novērtēšanu” 15.pantā, kas paredz, ka nacionālās akreditācijas institūcijas ienākumus veido pašu ieņēmumi un valsts budžeta līdzfinansējums. Taču jānorāda, ka šobrīd izteikti lielāko daļu ieņēmumu nacionālā akreditācijas institūcija gūst no akreditācijas pakalpojumu sniegšanas un valsts līdzfinansējums veido tikai nelielu daļu no kopējā nacionālās akreditācijas institūcijas budžeta.Līdz ar to nacionālās akreditācijas institūcijai, ievērojot tās veicamos uzdevumus, akreditācijas būtību un finansēšanas modeli, būtu jādarbojas valsts aģentūras statusā.Rīkojuma projekta mērķis ir noteikt, ka ir uzsākama valsts sabiedrības ar ierobežotu atbildību “Latvijas Nacionālais akreditācijas birojs” pārveide par valsts aģentūru “Latvijas Nacionālais akreditācijas birojs”, nosakot to, kā ekonomikas ministra pārraudzībā esošu iestādi. Valsts aģentūrai būs jāpilda pienākumi, kas izriet no likuma “Par atbilstības novērtēšanu” 14.panta pirmās daļas:1) novērtēt un akreditēt atbilstības novērtēšanas institūcijas, kā arī uzraudzīt šo institūciju darbību, ievērojot Latvijas nacionālos standartus, normatīvos aktus, Eiropas vai starptautiskos standartus, kā arī savstarpējos atzīšanas līgumos ar starptautiskajām akreditācijas organizācijām noteiktās prasības;2) tehniski nodrošināt Latvijas Nacionālās akreditācijas padomes darbu;3) organizēt prasmes pārbaudes un koordinēt starplaboratoriju salīdzinošās programmas saskaņā ar Latvijas, Eiropas Savienības un starptautiskajām prasībām par starplaboratoriju salīdzināšanu;4) sadarboties ar citu valstu nacionālajām akreditācijas institūcijām;5) pārstāvēt Latviju starptautiskajās akreditācijas organizācijās;6) izveidot un uzturēt akreditēto atbilstības novērtēšanas institūciju sarakstu savā mājaslapā internetā;7) publicēt oficiālajā tīmekļa vietnē informāciju par akreditētajām atbilstības novērtēšanas institūcijām, kas darbojas reglamentētajā sfērā, un nodrošināt publicētās informācijas ticamību;8) informēt Ekonomikas ministriju par reglamentētajā sfērā akreditētajām institūcijām.Tā kā pārveidojamā valsts sabiedrība ar ierobežotu atbildību “Latvijas Nacionālais akreditācijas birojs” ir reģistrēts Komercreģistrā kopš 01.08.2017., tad sniedzot informāciju par kapitālsabiedrības mantisko un finanšu stāvokli tiek norādīti SIA “Standartizācijas, akreditācijas un metroloģijas centrs” auditēti dati par tās struktūrvienību Latvijas nacionālais akreditācijas birojs par 2016.gadu un sniegta informācija par kopējo SIA “Standartizācijas, akreditācijas un metroloģijas centrs” bilanci uz 2017.gada 20.jūliju.SIA “Standartizācijas, akreditācijas un metroloģijas centrs” struktūrvienības Latvijas nacionālais akreditācijas birojs bilance uz 2016.gada 31.decembri (*euro*)

|  |  |
| --- | --- |
| Ilgtermiņa ieguldījumi | 101 573 |
| Apgrozāmie līdzekļi | 266 968 |
| t.sk. Nauda | 236 553 |
| Aktīvu kopsumma | 368 541 |
| Pašu kapitāls | 183 914 |
| Kreditori | 184 627 |
| Pasīvu kopsumma | 368 541 |

SIA “Standartizācijas, akreditācijas un metroloģijas centrs” bilance uz 2017.gada 20. jūliju (*euro*)

|  |  |
| --- | --- |
| Ilgtermiņa ieguldījumi | 315 969 |
| Apgrozāmie līdzekļi | 460 297 |
| t.sk. Nauda | 397 724 |
| Aktīvu kopsumma | 776 266 |
| Pašu kapitāls | 297 198 |
| Kreditori | 479 068 |
| Pasīvu kopsumma | 776 266 |

Valsts sabiedrība ar ierobežotu atbildību “Latvijas Nacionālais akreditācijas birojs” var segt visas apzinātās kreditoru prasības. Saskaņā ar Publiskas personas kapitāla daļu un kapitālsabiedrību pārvaldības likuma 162.panta piekto daļu oficiālajā izdevumā "Latvijas Vēstnesis" tiks publicēts lēmums par kapitālsabiedrības pārveides uzsākšanu, kas rakstveidā tiks paziņots visiem zināmajiem kreditoriem un atbilstoši 162.panta sestajai daļai nezināmie kreditori tiks aicināti pieteikt savu prasījumus divu mēnešu laikā pēc paziņojuma publicēšanas.Valsts aģentūra “Latvijas Nacionālais akreditācijas birojs” būs valsts sabiedrības ar ierobežotu atbildību “Latvijas Nacionālais akreditācijas birojs” funkciju, tiesību, saistību, mantas, finanšu līdzekļu (tai skaitā pašu ieņēmumu), lietvedības un arhīva pārņēmēja.Ņemot vērā, ka šobrīd nacionālas akreditācijas institūcijas funkciju izpildi nodrošina 25 cilvēki (ieskaitot administrāciju), reorganizācijas rezultātā tiks izveidota valsts aģentūra “Latvijas Nacionālais akreditācijas birojs” ar 25 jaunām amata vietām, kuras tiks finansētas no aģentūras pašu ieņēmumiem no sniegtajiem publiskajiem pakalpojumiem.  |
|  3. | Projekta izstrādē iesaistītās institūcijas | Valsts sabiedrība ar ierobežotu atbildību "Latvijas nacionālais akreditācijas birojs", Ekonomikas ministrija |
|  4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts sabiedrības ar ierobežotu atbildību „Latvijas Nacionālais akreditācijas birojs” darbinieki, kuriem mainīsies darba devēja tiesiskais statuss, amata noteikšanas nosacījumi un atlīdzības noteikšanas metodika; valdes loceklis, kura pilnvaras beigsies līdz ar valsts sabiedrības ar ierobežotu atbildību „Latvijas Nacionālais akreditācijas birojs” izslēgšanu no komercreģistra; kreditori; atbilstības novērtēšanas institūcijas |
|  2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija |  Nav |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  |  |  |  |  |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: |  |  |  |  |  |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |   |
| 5.1. valsts pamatbudžets | 0 | 0 | 0 |  0 |
| 5.2. speciālais budžets | 0 | 0 | 0 |  0 |
| 5.3. pašvaldību budžets | 0 | 0 | 0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekts neietekmēs valsts budžeta izdevumus, jo valsts aģentūras finansēšanai nepieciešamie līdzekļi tiks iegūti sniedzot maksas publiskos pakalpojumus kā noteikts likumā “Par atbilstības novērtēšanu”.Ekonomikas ministrijas budžeta apakšprogrammā 26.04.00 “Atbilstības novērtēšana un kvalitātes nodrošināšana” piešķirtā finansējuma ietvaros tiks nodalīts finansējums atsevišķu Nacionālās akreditācijas institūcijas funkciju izpildei.  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumu projekts “Valsts aģentūras “Latvijas Nacionālais akreditācijas centrs” nolikums. Atcelt Ministru kabineta 2010.gada 18.aprīļa noteikumus Nr.445 “Noteikumi par nacionālo akreditācijas institūciju”, Ministru kabineta noteikumu projekts “Noteikumi par valsts aģentūras “Latvijas Nacionālais akreditācijas centrs” sniegto publisko maksas pakalpojumu cenrādi. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Ekonomikas ministrija un valsts sabiedrība ar ierobežotu atbildību “Latvijas Nacionālais akreditācijas birojs” |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts sabiedrība ar ierobežotu atbildību “Latvijas Nacionālais akreditācijas birojs” tiks pārveidots par ekonomikas ministra pārraudzībā esošu valsts aģentūru, kas pildīs nacionālās akreditācijas institūcijas funkcijas un uzdevumus. Projekts neietekmē nacionālās akreditācijas institūcijas funkciju un uzdevumu apjomu. Pārveidošanas ietvaros nav plānota amata vietu samazināšana. Valsts sabiedrības ar ierobežotu atbildību “Latvijas Nacionālais akreditācijas birojs” valdes locekļa pilnvaras beigsies līdz ar valsts sabiedrības ar ierobežotu atbildību “Latvijas Nacionālais akreditācijas birojs” izslēgšanu no komercreģistra. |
|  3. |  Cita informācija | Nav |

*Anotācijas V un VI sadaļa - projekts šīs jomas neskar.*

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J.Stinka

01.08.2017. 09:57

1760

Šaicāns, 67013143

Edijs.Saicans@em.gov.lv

1. Reģistrācijas numurs Komercreģistrā tiks norādīts pēc tā saņemšanas no Uzņēmuma reģistra [↑](#footnote-ref-1)